ai4bharat/Pralekha huggingface dataset:
உள்துறை அமைச்சகம்
ஆகஸ்ட் 14 பிரிவினை கொடுமைகள் தினமாக அனுசரிக்கப்படும் என்ற பிரதமர் திரு நரேந்திர மோடியின் முடிவுக்கு மத்திய உள்துறை அமைச்சர் திரு அமித் ஷா வரவேற்பு
ஆகஸ்ட் 14 ஆம் தேதி பிரிவினை கொடுமைகள் தினமாக அனுசரிக்கப்படும் என்ற பிரதமர் திரு நரேந்திர மோடியின் முடிவுக்கு மத்திய உள்துறை அமைச்சர் திரு அமித் ஷா வரவேற்பு தெரிவித்துள்ளார்.
இது குறித்து தமது டிவிட்டர் பக்கத்தில் பதிவிட்டுள்ள திரு அமித் ஷா, “நாட்டின் பிரிவினையின் போது வன்முறை மற்றும் வெறுப்பின் நிழலில் வெளியேற்றப்பட்ட எண்ணிலடங்கா நமது சகோதரி சகோதரர்களின் தியாகம் மற்றும் போராட்டத்தின் நினைவாக, ஆகஸ்ட் 14 பிரிவினை கொடுமைகள் தினமாக அனுசரிக்கப்படும் என்று திரு நரேந்திர மோடி அறிவித்துள்ளார். பிரதமர் திரு நரேந்திர மோடியின் இந்த உணர்ச்சிமிக்க முடிவை நான் வரவேற்கிறேன்,” என்று கூறியுள்ளார்.
“நாட்டின் பிரிவினை காயம் மற்றும் அன்புக்குரியவர்களை இழந்த வலி ஆகியவற்றை வார்த்தைகளால் விளக்க முடியாது. பாகுபாடு மற்றும் வெறுப்பு ஆகியவற்றை சமுதாயத்தில் இருந்து நீக்கி, அமைதி, அன்பு மற்றும் ஒற்றுமையை ‘பிரிவினை கொடுமைகள் தினம்’ வலுப்படுத்தும் என்று நான் உறுதியாக நம்புகிறேன்,” என்று மத்திய உள்துறை அமைச்சர் மேலும் கூறியுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவு திட்டம் தீபாவளி வரை நீட்டிப்பு: அனைத்து மாநிலங்களுக்கும் 60 லட்சம் மெட்ரிக் டன் இலவச உணவு தானியங்களை இந்திய உணவு கழகம் வழங்கியுள்ளது
பிரதமரின் ஏழைகள் நல உணவு திட்டம் தீபாவளி வரை நீட்டிக்கப்படுவதாக நாட்டு மக்களுக்கு நேற்று ஆற்றிய உரையின் போது பிரதமர் திரு நரேந்திர மோடி அறிவித்தார். இதன் மூலம் 80 கோடிக்கும் அதிகமான மக்களுக்கு 2021 நவம்பர் வரை ஒவ்வொரு மாதமும் இலவச உணவு தானியங்கள் தொடர்ந்து கிடைக்கும்.
2021 ஜூன் 7 வரை, அனைத்து 36 மாநிலங்கள் / யூனியன் பிரதேசங்களுக்கு 69 லட்சம் மெட்ரிக் டன் இலவச உணவு தானியங்களை இந்திய உணவு கழகம் வழங்கியுள்ளது.
2021 மே-ஜூன் மாதங்களுக்கான மொத்த ஒதுக்கீட்டை ஆந்திரப் பிரதேசம், அருணாச்சலப் பிரதேசம், சண்டிகர், கோவா, கேரளா, லட்சத்தீவுகள், மேகாலயா, மிசோராம், நாகாலாந்து, புதுச்சேரி, பஞ்சாப், தெலங்கானா மற்றும் திரிபுரா உள்ளிட்ட 13 மாநிலங்கள் / யூனியன் பிரதேசங்கள் எடுத்து சென்று விட்டன.
2021 மே மாதத்திற்கான மொத்த ஒதுக்கீட்டை அந்தமான் & நிகோபார் தீவுகள், அசாம், பிகார், சத்தீஸ்கர், டாமன் டையு தாத்ரா & நாகர் ஹவேலி, தில்லி, குஜராத், ஹரியானா, ஹிமாச்சலப் பிரதேசம், ஜம்மு & காஷ்மீர், ஜார்கண்ட், கர்நாடகா, லடாக், மத்தியப் பிரதேசம், மகாராஷ்டிரா, மணிப்பூர், ஒடிசா, ராஜஸ்தான், சிக்கிம், தமிழ்நாடு, உத்தரப் பிரதேசம், உத்தரகாண்ட் மற்றும் மேற்கு வங்கம் உள்ளிட்ட 23 மாநிலங்கள் / யூனியன் பிரதேசங்கள் எடுத்து சென்று விட்டன.
அனைத்து மாநிலங்கள் / யூனியன் பிரதேசங்களுக்கும் சுமூகமான விநியோகத்தை உறுதி செய்திட, நாடு முழுவதற்கும் உணவு தானியங்களை இந்திய உணவு கழகம் அனுப்பி வருகிறது. 2021 மே மாதத்தில் ஒரு நாளைக்கு சராசரியாக 46 ரேக்குகள் எனும் விகிதத்தில் 1433 உணவு தானிய ரேக்குகள் இந்திய உணவு கழகத்தால் நிரப்பப்பட்டன.
உணவு மானியம், மாநிலங்களுக்கிடையேயான போக்குவரத்து, விற்பனையாளர் கட்டணம்/கூடுதல் விற்பனையாளர் கட்டணம் என இதற்கான மொத்த செலவையும் இந்திய அரசு ஏற்றுக்கொள்கிறது. மாநிலங்கள் / யூனியன் பிரதேசங்கள் எந்த செலவையும் பகிர்ந்து கொள்ள தேவையில்லை.
பிரதமரின் ஏழைகள் நல உணவு திட்டத்தின் கிழ் வழங்கப்படும் உணவு தானியங்களை குறித்த காலத்திற்குள் விநியோகிக்கும் படி அனைத்து மாநிலங்கள் / யூனியன் பிரதேசங்களையும் இந்திய அரசு கேட்டுக்கொண்டுள்ளது. கொரோனா பெருந்தொற்றின் காரணமாக ஏற்பட்டுள்ள பொருளாதார பாதிப்பில் இருந்து ஏழை மக்களை பாதுகாப்பதற்காக இத்திட்டத்தை இந்திய அரசு அறிவித்தது.
இதன் மூலம், தேசிய உணவு பாதுகாப்பு திட்டத்தின் பயனாளிகளுக்கு ஒரு நபருக்கு ஒரு மாதத்திற்கு 5 கிலோ வீதம் உணவு தானியங்கள் இலவசமாக வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1725351
பாதுகாப்பு அமைச்சகம்
20 ராணுவ குதிரைகள், 10 மோப்ப நாய்கள்: பங்களாதேஷ் ராணுவத்துக்கு பரிசளித்தது இந்தியா
இருதரப்பு ராணுவ உறவை வலுப்படுத்தும் முயற்சியாக, பங்களாதேஷ் ராணுவத்துக்கு, 20 பயிற்சி பெற்ற குதிரைகள், கண்ணிவெடிகளைக் கண்டுபிடிக்கும் 10 மோப்ப நாய்களை பங்களாதேஷ் ராணுவத்துக்கு, இந்திய ராணுவம் பரிசளித்தது.
இந்தக் குதிரைகளும், மோப்ப நாய்களும் இந்திய ராணுவத்தின் குதிரை மற்றும் கால்நடை படைப்பிரிவில் பயிற்சி பெற்றவை. இந்தக் குதிரைகளுக்கும், மோப்ப நாய்களுக்கும் பயிற்சி அளிக்கவும், கையாளவும், பங்களாதேஷ் ராணுவத்தினருக்கு இந்திய ராணுவம் பயிற்சி அளித்துள்ளது.
குதிரைகள் மற்றும் மோப்ப நாய்களை பரிசளிக்கும் நிகழ்ச்சி, இந்தியா-பங்களாதேஷ் எல்லையில் பெட்ரோபோல்-பெனோபோல் ஒருங்கிணைந்த சோதனை சாவடியில் நடந்தது. இந்திய ராணுவம் சார்பில் மேஜர் ஜெனரல் நரேந்திர சிங் கரோத், வங்கதேச ராணுவம் சார்பில் மேஜர் ஜெனரல் முகமது ஹூமாயூன் கபீர், பங்களாதேஷ் நாட்டுக்கான இந்திய தூதர், பிரிகேடியர் சீமா ஆகியோர் இந்நிகழ்ச்சியில் கலந்து கொண்டனர்.
இது குறித்து, இந்திய ராணுவத்தின் பிரமஸ்த்திரா படைப்பிரிவு தலைவர் மேஜர் ஜெனரல் நரேந்திர சிங் கூறுகையில், ‘‘இந்திய ராணுவ மோப்ப நாய்களின் செயல்பாடுகள் சிறப்பானவை. பாதுகாப்பு விஷயத்தில் அண்டை நாடுகளுக்கு உதவ நாம் எப்போதும் தயாராக இருக்கிறோம். பங்களாதேஷுக்கு தற்போது பரிசளிக்கப்பட்டுள்ள மோப்ப நாய்கள் கண்ணிவெடிகளையும், தடை செய்யப்பட்ட பொருட்களையும் துல்லியமாக கண்டுபிடிக்கக்கூடியவை’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1671729
(Visitor Counter : 154
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஒரு நாள் ஒரு மணி நேரம் ஒருங்கிணைந்து தூய்மைப் பணி
பிரதமர் திரு. நரேந்திர மோடி கடந்த 2014-ம் ஆண்டு தூய்மை இந்தியா திட்டத்துக்கு அழைப்பு விடுத்தார். அனைத்து தரப்பு குடிமக்களும் தூய்மை இந்தியாவுக்கான உரிமையை எடுத்துக் கொண்டு மிகுந்த ஆர்வத்துடன் செயலில் ஈடுபட்டனர். இதன் விளைவாக, தூய்மை ஒரு தேசிய நடத்தையாக மாறியது மற்றும் தூய்மை இந்தியா இயக்கம் ஒவ்வொரு வீட்டின் பெயராக மாறியது.
காந்தி ஜெயந்தியை முன்னிட்டு, சக குடிமக்களுக்கு பிரதமர் ஒரு தனித்துவமான அழைப்பை விடுத்துள்ளார். மனதின் குரல் 105வது அத்தியாயத்தில் பேசிய அவர், அக்டோபர்1 ஆம் தேதி காலை 10 மணிக்கு அனைத்து குடிமக்களும் இணைந்து மகாத்மா காந்தி ஜெயந்தியை முன்னிட்டு அவருக்கு 'தூய்மையாக அஞ்சலி' செலுத்த வேண்டும் என்று பிரதமர் வேண்டுகோள் விடுத்தார்.
தூய்மையே சேவை என்ற தலைப்பில் பேசிய அவர், "அக்டோபர் 1 ஆம் தேதி ஞாயிற்றுக்கிழமை காலை 10 மணிக்கு தூய்மை குறித்த ஒரு பெரிய நிகழ்ச்சிக்கு ஏற்பாடு செய்யப்பட்டுள்ளது. தூய்மை தொடர்பான இந்த பிரச்சாரத்தில் நீங்களும் நேரம் ஒதுக்கி உதவ வேண்டும். உங்கள் தெரு அல்லது அக்கம்பக்கத்தில் உள்ள ஒரு பூங்கா, ஆறு, ஏரி அல்லது வேறு எந்த பொது இடத்திலும் இந்த தூய்மை பிரச்சாரத்திலும் நீங்கள் சேரலாம்."
சந்தை இடங்கள், ரயில் பாதைகள், நீர்நிலைகள், வழிபாட்டுத் தலங்கள் போன்ற பொது இடங்களை சுத்தப்படுத்தும் நடவடிக்கைகளில் அனைத்துத் தரப்பு குடிமக்களும் இணைய வேண்டும் என்று இந்த மெகா தூய்மை இயக்கம் அழைப்பு விடுக்கிறது.
ஒவ்வொரு நகரம், கிராம பஞ்சாயத்து, விமானப் போக்குவரத்து, ரயில்வே, தகவல் மற்றும் தொழில்நுட்பம் போன்ற அரசாங்கத்தின் அனைத்துத் துறைகளும், பொது நிறுவனங்களும் குடிமக்கள் தலைமையிலான தூய்மை நிகழ்வுகளுக்கு ஏற்பாடு செய்யும்.
தூய்மை இயக்க நிகழ்ச்சிகளை ஏற்பாடு செய்ய ஆர்வமுள்ள தன்னார்வ தொண்டு நிறுவனம், தனியார் நிறுவனம் உள்ளிட்டவை உள்ளாட்சி அமைப்புகள், மாவட்ட நிர்வாகத்திற்கு இணையதளத்தில் விண்ணப்பிக்கலாம்.
தூய்மை பணிகள் குறித்த தகவல்கள் பிரத்யேகமாக வடிவமைக்கப்பட்ட https://swachhatahiseva.com/ என்ற இணையதளத்தில் பொதுமக்கள் பார்வைக்கு கிடைக்கும்.
தூய்மைப்படுத்தும் இடத்தில், குடிமக்கள் புகைப்படம் எடுத்து இணையதளத்தில் பதிவேற்றலாம். குடிமக்கள், சமூக ஆர்வலர்கள் இந்த இயக்கத்தில் சேர்ந்து, தூய்மை தூதர்களாக மாறுவதன் மூலம் மக்கள் இயக்கத்தை வழிநடத்தவும் அழைப்பு விடுக்கும் ஒரு பிரிவையும் இந்த இணையதளம் வழங்குகிறது.
செப்., 15 முதல் அக்., 2 வரை கடைபிடிக்கப்படும், 'துாய்மையே சேவை' 2023 திட்டத்தின் ஒரு பகுதியாக, பழைய கட்டடங்களை சீரமைத்தல், நீர்நிலைகள், படித்துறைகளை சுத்தம் செய்தல், சுவர்களை சுத்தம் செய்தல், தெருக்கூத்து, ரங்கோலி போட்டிகள் நடத்துதல் உள்ளிட்ட பல்வேறு துாய்மை பணிகளில், பொதுமக்கள் ஈடுபட்டு வருகின்றனர்.
இந்த இயக்கம் தொடங்கப்பட்டதிலிருந்து, பதினைந்து நாட்களில் இதுவரை 5 கோடிக்கும் அதிகமான குடிமக்கள் இணைந்துள்ளனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசு ஓய்வூதியதாரர்களுக்கு புதிய ஓய்வூதிய கொள்கை தொடங்கும் திட்டம் ஏதும் இல்லை : டாக்டர் ஜித்தேந்திர சிங் தகவல்
மக்களவையில் எழுத்துப்பூர்வமாக தாக்கல் செய்த பதிலில், மத்திய பணியாளர் மற்றும் பயிற்சித் துறை இணையமைச்சர் டாக்டர் ஜித்தேந்திர சிங் கூறியதாவது:மத்திய அரசு ஓய்வூதியதாரர்களுக்கு புதிய ஓய்வூதிய கொள்கையை வகுக்கும் திட்டம் ஏதும் அரசிடம் இல்லை.ஓய்வூதியதாரர்களுக்கு உதவும் வகையில், நடைமுறைகளை எளிதாக்க, ஒய்வூதியம் மற்றும் ஒய்வூதியதாரர்கள் நலத்துறை ‘பவிஷ்யா’ என்ற மென்பொருளை உருவாக்கியுள்ளது.இதில் ஓய்வூதியம் தொடர்பான அனைத்து பணிகளையும் மேற்கொள்ள கட்டாயமாக்கப்பட்டுள்ளது. இதில் ஓய்வூதியதாரர்களின் பணப் பலன்கள் தொடர்பான அனைத்து நடவடிக்கைகளையும் வெளிப்படையாக கண்காணிக்கலாம்.இந்த முறை தற்போது 96 அமைச்சகங்களில் 811 அலுவலகங்களில் அமல்படுத்தப்பட்டுள்ளன.ஓய்வூதியம் பெறுவோரின் மின்னணு ஓய்வூதிய உத்தரவு ,டிஜிட்டல் லாக்கருடன் ஒருங்கிணைக்கப்படுகிறது. ஓய்வூதியதாரரின் டிஜிட்டல் லாக்கரில், ஓய்வூதிய உத்தரவு நிரந்தர ஆவணமாக இருக்கும்.ஓய்வூதியம் தொடர்பான விஷயங்கள் அனைத்தும், ஓய்வூதியதாரருக்கு எஸ்எம்எஸ்/இ-மெயில் மூலம் உடனுக்குடன் தெரிவிக்கப்படும்.அனைத்து பணிகளும் காகித பயன்பாடு இல்லாமல் மின்னணு முறையில் மேற்கொள்ளப்படும்.
மேலும் விவரங்களுக்கு https://pib.gov.in/PressReleasePage.aspx?PRID=1694799
------
(Visitor Counter : 162
அறிவியல் மற்றும் தொழில்நுட்பத்துறை
உணவில் புற்றுநோய் மற்றும் பிறழ்வுக் கலவைகளைக் கண்டறிவதற்கான மின்வேதியியல் உணர்வு தளத்தை நவீன அறிவியல் மற்றும் தொழில்நுட்ப ஆய்வு நிறுவனம்  உருவாக்கியுள்ளது.
குவஹாத்தியில் உள்ள நவீன அறிவியல் மற்றும் தொழில்நுட்ப ஆய்வு நிறுவனம்  உணவில் புற்றுநோய் மற்றும் பிறழ்வுக் கலவைகளைக் கண்டறிவதற்கான மின் வேதியியல் உணர்வுத் தளத்தை உருவாக்கியுள்ளது. பதப்படுத்தப்பட்ட இறைச்சி, பன்றி இறைச்சி, சில வகை பாலாடைக்கட்டிகள், குறைந்த கொழுப்புள்ள பால் போன்ற உணவுப் பொருள்களில் சில நேரங்களில் இருக்கக்கூடிய நைட்ரோசாடிமிதைலாமின் , நைட்ரோசோடிஎத்தனாலாமின்  ஆகிய கலவைகளைக் கண்டறியக்கூடிய இதனை, உயிரணுவில் கார்பன் மீநுண் பொருள்களை அசையாமல் நிறுத்தி, மாற்றியமைக்கப்பட்ட மின்முனையம் வழியாக உருவாக்குகின்றனர்.
நகர்ப்புற இந்தியர்களின் மாறி வரும் உணவுப் பழக்கங்களால், நைட்ரோசமின் குடும்பத்தைச் சேர்ந்த, உடலுக்கு ஊறு விளைவிக்கும் வேதிப்பொருள்கள் உடலில் சேருவதாக விஞ்ஞானிகள் எச்சரிக்கின்றனர். இந்த வேதிப்பொருள்கள், பதப்படுத்தப்பட்ட இறைச்சி, பன்றி இறைச்சி, சில வகைப் பாலாடைக்கட்டிகள், குறைந்த கொழுப்பு கொண்ட உலர் பால், மீன் ஆகியவற்றில் இருக்கக்கூடும். நைட்ரோசாடிமிதைலாமின், நைட்ரோசோடிஎத்தனாலாமின் ஆகிய இந்த வேதிப்பொருள்கள் புற்றுநோயை ஏற்படுத்தக்கூடியவற்றில் இருக்கும். இவை நமது மரபணுவின் வேதியல் கலவையை மாற்றக்கூடியவையாகும். எனவே இவற்றைக் கண்டறிவிதற்கான உத்திகளைக் கண்டுபிடிப்பது முக்கியமாகும்.
(Visitor Counter : 155
PIB Headquarters
விமானங்களின் புறப்பாடு குறித்த தகவல்களை பயணிகள் தெரிந்துகொள்ள புதிய போர்டிங்கேட் மேலாண்மை முறை - சென்னை விமான நிலையத்தில் அறிமுகம்
சென்னைக்கு முதல் முறையாக வந்திருந்த இந்திய விமான நிலைய ஆணையத்தின் தலைவர் திரு அர்விந்த் சிங், சென்னை விமான நிலையத்தில், விமானங்களின் புறப்பாடு குறித்த தகவல்களை பயணிகள் உடனுக்குடன் தெரிந்துகொள்வதற்கு வசதியாக செயல்படும் புதிய போர்டிங்கேட் மேலாண்மை முறையை துவக்கிவைத்தார்.
இந்த புதிய அமைப்பு, விமானத்தில் ஏறுவதற்காக பயணிகள் செல்லும் போர்டிங்கேட்டிலேயே விமானங்கள் புறப்படும் நேரம் உள்ளிட்ட தகவல்களை உடனுக்குடன் அறிவிப்பதற்கு விமான நிலைய ஊழியர்களுக்கு வசதியாக இருக்கும். மேலும், விமான நிறுவனங்கள் மற்றும் விமான இயக்க கட்டுப்பாட்டு மையம் ஆகியவற்றுக்கு இடையே சிறந்த ஒருங்கிணைப்பை இந்த அமைப்பு உறுதி செய்யும். விமானங்களின் புறப்பாடு குறித்த உடனடி தகவல்களும் பயணிகளுக்குப் பயனளிக்கும்.
இதுபோன்ற அமைப்பு இந்திய விமான நிலைய ஆணையத்தின் விமான நிலையங்களில் சென்னையில்தான் முதன் முறையாக ஏற்படுத்தப்பட்டுள்ளது என்றும், இதர விமான நிலையங்களுக்கும் இந்த அமைப்பு விரிவுப்படுத்தப்படும் என்றும் சென்னை விமான நிலையத்தின் செய்திக்குறிப்பில் தெரிவிக்கப்பட்டுள்ளது.
ரெயில்வே அமைச்சகம்
கொவிட்டுக்கு எதிரான போரில் இந்திய ரயில்வே ஆற்றிய மகத்தான பங்கை வரலாறு நினைவில் கொள்ளும்: திரு பியூஷ் கோயல்
ரயில்வே மண்டலங்களின் செயல்பாடுகளை மூத்த அதிகாரிகளுடன் இன்று ஆய்வு செய்த மத்திய ரெயில்வே அமைச்சர் திரு பியூஷ் கோயல், கொவிட்டுக்கு எதிரான போரில் இந்திய ரயில்வே ஆற்றிய மகத்தான பங்கை வரலாறு நினைவில் கொள்ளும் என்றும் விநியோக சங்கிலிகளை பராமரித்ததோடு, வளர்ச்சியின் சக்கரங்கள் வேகமாக சுழன்றதை ரயில்வே உறுதி செய்ததாகவும் கூறினார்.
கடந்த 14 மாதங்களாக அதிக வலிமையையும், தேவைகளை பூர்த்தி செய்யும் திறனையும் ரயில்வே வெளிப்படுத்தியதாக அவர் கூறினார். இதுவரை இல்லாத அளவில் வழங்கப்பட்டுள்ள முதலீட்டு செலவின ஒதுக்கீடுகளை முழுமையாக பயன்படுத்திக் கொள்ளுமாறு அதிகாரிகளை அவர் அறிவுறுத்தினார்.
உள்கட்டமைப்பு பணிகளை நிறைவு செய்வதன் மூலம் தற்போதைய சவாலான கொவிட் காலகட்டத்தில் வேலைவாய்ப்புகளை உருவாக்கலாம். தேசத்திற்கு சேவையாற்றும் போது தங்களது இன்னுயிரை இழந்த ரயில்வே பணியாளர்களுக்கு நாடு நன்றிக்கடன் பட்டிருப்பதாக கூறிய அமைச்சர் அவர்களுக்கு தமது அஞ்சலியை செலுத்தினர்.
ஆக்சிஜன் எக்ஸ்பிரஸ் ரயில்கள் மிகவும் சிறப்பான முறையில் நாட்டுக்கு சேவையாற்றி வருவதாக கூறிய திரு கோயல், கொவிட்டுக்கு எதிரான போரில் இது முக்கிய திருப்புமுனையாக அமைந்ததாக குறிப்பிட்டார். சேவையின் வேகமும் தரமும் அனைவராலும் பாராட்டப்பட்டதாக அவர் தெரிவித்தார். முன் களப்பணியாளர்கள் சிறப்பாக பணியாற்றினர் என்றும் அமைச்சர் கூறினார்.
சிறப்பான திறனை வெளிப்படுத்தி சரக்கு போக்குவரத்தில் இரட்டை இலக்க வளர்ச்சியை ரயில்வே எட்ட உறுதி செய்ததற்காக அதிகாரிகளை அவர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721918(Visitor Counter : 111
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 198.61 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 198.60 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.17 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1851433
புவி அறிவியல் அமைச்சகம்
தமிழ்நாட்டின் ஒரு சில பகுதிகளில் கனமழை பெய்ய வாய்ப்பு
இந்திய வானிலை துறையின் தேசிய வானிலை முன்னறிவிப்பு மையத்தின் படி:

அனைத்திந்திய வானிலை முன்னெச்சரிக்கை அறிவிப்பு 
24 ஜூன் : சத்தீஸ்கரின் ஒரு சில பகுதிகளில் கன முதல் மிக கனமழை, கிழக்கு உத்தரப் பிரதேசம், மத்தியப் பிரதேசம், விதர்பா, ஜார்க்கண்ட், துணை இமாலய மேற்கு வங்கம், ஒடிசா அருணாச்சலப் பிரதேசம், அசாம், மேகாலயா, நாகாலாந்து, மணிப்பூர், மிசோராம், திரிபுரா, குஜராத், மகாராஷ்டிரா, கோவா, கடலோர ஆந்திரப் பிரதேசம், ஏனாம், தெலங்கானா, தமிழ்நாடு, புதுச்சேரி, காரைக்கால், கேரளா மற்றும் மாஹேவில் உள்ள ஒரு சில பகுதிகளில் கனமழை பெய்யக்கூடும்.
இமாச்சலப் பிரதேசம் மற்றும் உத்தரகாண்டில் ஒரு சில பகுதிகளில் இடி மின்னல் மற்றும் காற்றுடன்  கூடிய மழை, ஹரியானா, சண்டிகர் மற்றும் டெல்லியில் ஒரு சில பகுதிகளில் மின்னல் மற்றும் காற்றுடன்  கூடிய மழை, ஜம்மு காஷ்மீர், லடாக், கில்கிட்-பல்திஸ்தான், முசாபர்பாத், மேற்கு உத்தரப் பிரதேசம் மற்றும் அந்தமான் நிக்கோபார் தீவுகளில் ஒரு சில பகுதிகளில் மின்னல் மற்றும் காற்றுடன்  கூடிய மழை, கிழக்கு உத்தரப் பிரதேசம், கிழக்கு ராஜஸ்தான், மத்தியப் பிரதேசம், விதர்பா, சத்தீஸ்கர், பீகார், ஜார்க்கண்ட், மேற்கு வங்கம், ஒடிசா அருணாச்சலப் பிரதேசம், அசாம் மேகாலயா, நாகாலாந்து, மணிப்பூர், மிசோரம், திரிபுரா, கடலோர ஆந்திரப் பிரதேசம், ஏனாம், தெலங்கானா ராயலசீமா, கேரளா, மாஹே, தமிழ்நாடு புதுச்சேரி மற்றும் காரைக்காலில் ஒரு சில பகுதிகளில் மின்னலுடன் கூடிய மழை பெய்யக்கூடும். மணிக்கு 30 முதல் 40 கிலோ மீட்டர் வேகம் வரையிலான சூறைக்காற்றுடன் கூடிய மழை மேற்கு ராஜஸ்தானின் சில பகுதிகளில் பெய்யக்கூடும்.
மணிக்கு 40 முதல் 50 கிலோ மீட்டர் வேகம் வரையிலான பலத்த காற்று தென்மேற்கு, மேற்கு மத்திய மற்றும் வடகிழக்கு அரேபிய கடல், குஜராத் கடற்கரை பகுதி, மேற்கு மத்திய வங்காள விரிகுடா மற்றும் ஆந்திரப்பிரதேச கடலோர பகுதிகளில் வீசக் கூடும் என்பதால் இந்த பகுதிகளில் உள்ள மீனவர்கள் கடலுக்கு செல்ல வேண்டாம் என்று அறிவுறுத்தப்படுகிறார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730076
-----
(Visitor Counter : 131
குடியரசுத் தலைவர் செயலகம்
சந்திரயான்-3 விண்கலத்தின் விக்ரம் லேண்டர் வெற்றிகரமாக தரையிறங்கியுள்ளதற்கு இஸ்ரோவுக்கு குடியரசுத் தலைவர் வாழ்த்து
விக்ரம் லேண்டர் நிலவில் தரையிறங்குவதை நேரடி ஒளிபரப்பை கண்ட, இந்தியக் குடியரசுத் தலைவர் திருமதி திரௌபதி முர்மு இஸ்ரோ மற்றும் சந்திரயான் -3 திட்டத்துடன் தொடர்புடைய அனைவருக்கும் தனது வாழ்த்துச் செய்தியைத் தெரிவித்தார்.
குடியரசுத் தலைவர் தனது வாழ்த்துச் செய்தியில், "வரலாறு படைக்கப்படும் நாட்கள் உள்ளன. இன்று, சந்திரயான் -3 விண்கலம் வெற்றிகரமாக நிலவில் தரையிறங்கியதன் மூலம், நமது விஞ்ஞானிகள் வரலாறு படைத்தது மட்டுமல்லாமல், புவியியலின் கருத்தையும் மாற்றியமைத்துள்ளனர்! இது உண்மையிலேயே ஒரு முக்கியமான சந்தர்ப்பம், வாழ்நாளில் ஒரு முறை நடக்கும் நிகழ்வு, அனைத்து இந்தியர்களையும் பெருமைப்படுத்துகிறது. இஸ்ரோ மற்றும் இந்தப் பணியில் ஈடுபட்டுள்ள அனைவரையும் நான் பாராட்டுகிறேன், மேலும் அவர்கள் பலப்பல சாதனைகளைச் செய்ய வாழ்த்துகிறேன்.
சந்திரயானின் வெற்றி ஒட்டுமொத்த மனித குலத்திற்கும் ஒரு பெரிய சாதனை என்று நான் நம்புகிறேன். நவீன அறிவியலுடன் இந்தியா தனது வளமான பாரம்பரிய அறிவுத் தளத்தை மனிதகுலத்தின் சேவையில் எவ்வாறு பயன்படுத்துகிறது என்பதை இது காட்டுகிறது ".
வணிகம் மற்றும் தொழில்துறை அமைச்சகம்
இந்தியாவின் கொள்கையின் மையப் பொருளாக ஏற்றுமதி மாறியுள்ளது: பியூஷ் கோயல்
மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித் துறை அமைச்சர் திரு. பியூஷ் கோயல், வளர்ந்த நாடாகவும், சர்வதேச வர்த்தகத்தில் தலைமையாகவும் முன்னேறும் பயணத்தில் இந்தியாவின் கொள்கை உருவாக்கத்தின் மையப் பொருளாக ஏற்றுமதி மாறியுள்ளது என்றார். பிரதமர் திரு நரேந்திர மோடியின் தலைமையின் கீழ் புதுமையான யோசனைகள் மூலம் விரைவான சேவைகள் சாத்தியமாகியுள்ளது என்றும் அவர் கூறினார்.
புது தில்லியில் எக்ஸ்பிரஸ் டெலிவரி சேவைகள் தொடர்பான அறிக்கையின் ஐசிஆர்ஐஇஆர் வெளியீட்டு விழாவில் பேசிய அமைச்சர், தொழில்துறை மற்றும் அரசுடன் இணைந்து ஒட்டுமொத்த சேவை அமைப்பை மேம்படுத்துவதை நோக்கமாகக் கொண்ட அறிக்கைக்காக சர்வதேச பொருளாதார உறவுகளுக்கான இந்திய கவுன்சிலை  பாராட்டினார். அரசுக்கும் தொழில்துறைக்கும் இடையே பாலமாக சர்வதேச பொருளாதார உறவுகளுக்கான இந்திய கவுன்சில்  செயல்படுகிறது என்றார். அறிக்கையின் பரிந்துரைகளை பலனளிக்க கூடிய வகையில் நடைமுறைப்படுத்துவதற்கான வழிமுறைகளைக் கண்டறிவதில் தொழில் வல்லுநர்களுடன் இணைந்து பணியாற்ற வேண்டும் என்றும் அவர் கூறினார்.
சரக்குக் குவிப்பு, அதிக மூலப்பொருள் செலவுகள், சரக்குப் போக்குவரத்துப் பிரச்சனைகள் மற்றும் கொவிட்-19 தொற்றுநோயின் தாக்கம் போன்ற சவால்களுக்கு மத்தியிலும் கடந்த இரண்டு ஆண்டுகளில் ஒட்டுமொத்த ஏற்றுமதியின் வளர்ச்சி பாராட்டத்தக்கது என்று அமைச்சர் குறிப்பிட்டார். பழைய கண்ணோட்டத்தில் பார்க்கும் மனநிலையை மாற்றவும், வரலாற்றின் தயக்கங்களில் வாழும் மனப்பான்மையை மாற்றவும் அரசு சீரிய முயற்சியை மேற்கொண்டு வருகிறது என்றார். இந்த முயற்சிகளின் விளைவாக 2022-23 ஆம் ஆண்டில் இந்தியாவில் இருந்து ஒட்டுமொத்த ஏற்றுமதி சுமார் 765 பில்லியன் அமெரிக்க டாலர்களாக இருக்கும் என்று எதிர்பார்க்கப்படுகிறது என்றார்.
4ஜி மற்றும் அகண்ட அலைவரிசை இணைய சேவை நாட்டின் ஒவ்வொரு மூலையையும் சென்றடைவதன் மூலம் நாடு முழுவதும் டிஜிட்டல் இணைப்பை கொண்டு செல்வதில் அரசாங்கம் கவனம் செலுத்துவதாக அமைச்சர் கூறினார். தடையற்ற டிஜிட்டல் இணைப்பு கோவிட் காலத்தில் வீட்டிலிருந்து வேலை செய்வதை எளிதாக்கியதன் மூலம் சரியான நேரத்தில் சேவைகளை வழங்க இந்தியாவுக்கு உதவியது என்பதை அவர் குறிப்பிட்டார். கடந்த 8 ஆண்டுகளில் உருவாக்கப்பட்ட விரிவான டிஜிட்டல் இணைப்பு மூலம் இந்த விரைவான சேவைகளை சரியான நேரத்தில் வழங்குவதற்கு சேவைத் துறையைப் பின்பற்ற வேண்டும் என்று அவர் கூறினார்.
விரைவான சேவைகள் இந்தியா வைத்திருக்கும் மிகப்பெரிய சாத்தியக்கூறுகளுடன் இன்னும் வரவில்லை என்றும் அவர் கூறினார். சேவைகளை வழங்குவதில் செலவைக் குறைக்க தொழில்நுட்பத்தின் மூலம் அளவு, செயல்திறன் மற்றும் கட்டுமானத் தொகுதிகள் பயன்படுத்தப்பட வேண்டும் என்றும் அமைச்சர் குறிப்பிட்டார். புத்திசாலித்தனமான மற்றும் விரைவான திட்டமிடல் மற்றும் திட்டங்களை செயல்படுத்துதல், ஒருங்கிணைந்த சேவைக்கு இடைமுகத் தளம் மற்றும் பிரத்யேக சரக்கு வழித்தடங்கள் ஆகியவற்றிற்காக பிரதமரின் விரைவுசக்தி  மூலம் அரசு இந்த திசையில் நடவடிக்கை எடுத்து வருவதாக அவர் கூறினார்.
ஜி 20 உச்சி மாநாட்டில் இந்தியா உலகிற்கு நம்பகமான நாடாக இருக்க முடியும் என்று பிரதமர் கூறியபோது இந்தியா அதன் வெளிப்படையான விதிமுறைகள், சுற்றுச்சூழல் அமைப்பு மற்றும் உயர் திறமையான அர்ப்பணிப்புள்ள மனித வளத்துடன் வர்த்தகம் செய்யத் தயாராக உள்ளது என்ற செய்தியை அவர் எடுத்துரைத்தார். நம்பிக்கை, வெளிப்படைத்தன்மை, திறமை ஆகியவை நமது வர்த்தகத்திற்கு உதவும் என்று அமைச்சர் கூறினார்.
-----
AP/JL/KPG
(Visitor Counter : 98
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,963 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 31,194 பேர் கொவிட் தொற்றால் பாதிக்கப்பட்டுள்ளனர். இது 0.07 சதவீதமாகும்.
தொற்றிலிருந்து மீண்டவர்களின் விகிதம் 98.74 சதவீதம்.
கடந்த 24 மணி நேரத்தில் 3,253 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,89,111 பேர்.
கடந்த 24 மணி நேரத்தில் 6,155 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 5.63% வாராந்திர பாதிப்பு விகிதம் 3.47%
இதுவரை மொத்தம் 92.26 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,09,378 சோதனைகள் நடத்தப்பட்டுள்ளன.
ஜல்சக்தி அமைச்சகம்
தேசிய ஜல் ஜீவன் இயக்க குழு மகாராஷ்டிரா பயணம்
தேசிய ஜல் ஜீவன் இயக்கத்தின் எட்டு பேர் கொண்ட குழு மகாராஷ்டிர மாநிலத்தில் உள்ள ராய்காட், சிந்துதுர்க், பால்கர் மற்றும் புனே ஆகிய நான்கு மாவட்டங்களுக்கு 2021 அக்டோபர் 27 முதல் 30 வரை பயணம் மேற்கொண்டுள்ளது.
தினமும் 3-5 கிராமங்களுக்கு செல்லும் இக்குழு, திட்டம் செயல்படுத்தப்படுவதை கள அளவில் ஆய்வு செய்து, 2024-ம் ஆண்டுக்குள் அனைத்து வீடுகளிலும் குடி நீர் இணைப்புகள் எனும் இலக்கை அடைவதை உறுதி செய்வதற்காக ஜல் ஜீவன் இயக்கத்தை விரைவாக செயல்படுத்த உள்ளூர் அதிகாரிகளுக்கு விழிப்புணர்வு ஏற்படுத்தும்.
இந்த பயணத்தின் போது, மாவட்ட அதிகாரிகள், உள்ளூர் சமூகம், கிராம பஞ்சாயத்து உறுப்பினர்கள் மற்றும் பணிக்குழு ஆகியோருடன் ஜல் ஜீவன் குழு கலந்துரையாடும். அதன்பிறகு, தங்கள் கருத்துகளை மாவட்ட அதிகாரிகள் மற்றும் மாநில அரசின் மூத்த அதிகாரிகளுடன் குழுவினர் பகிர்ந்து கொள்வார்கள்.
அனைத்து கிராமப்புற வீடுகளுக்கும் 100 சதவீதம் குழாய் நீர் விநியோகத்தை உறுதி செய்வதற்கான இலக்கை எட்டுவதில் மாநிலத்தின் தயார்நிலை, திட்டத்தை செயல்படுத்துதல் மற்றும் முன்னேற்றத்தின் பல்வேறு அம்சங்கள் குறித்து விவாதிக்கப்படும்.
மகாராஷ்டிராவில், மொத்தமுள்ள 1.42 கோடி கிராமப்புற குடும்பங்களில், 95.30 லட்சம்  குடும்பங்களுக்கு குழாய் நீர் இணைப்புகள் வழங்கப்பட்டுள்ளன. ஆகஸ்ட் 15, 2019 அன்று, ஜல் ஜீவன் இயக்கம் தொடங்கப்பட்ட நேரத்தில், 48.43 லட்சம்  வீடுகளுக்கு மட்டுமே குழாய் நீர் விநியோகம் இருந்தது.
இம்மாநிலத்தில் 26 மாதங்களில் 46.85 லட்சம் வீடுகளுக்கு குடிநீர் இணைப்பு வழங்கப்பட்டுள்ளது. 2021-22 ஆம் ஆண்டில், 27.45 லட்சம் வீடுகளுக்கு குழாய் நீர் இணைப்புகளை வழங்க மாநிலம் திட்டமிட்டுள்ளது.
ஒவ்வொரு கிராமப்புற வீடுகளுக்கும் குழாய் நீர் வழங்கும் பிரதமர் திரு நரேந்திர மோடியின் லட்சியத்தை அடைவதற்காக, 2021-22-ம் ஆண்டில் மகாராஷ்டிராவிற்கு ஜல் ஜீவன் இயக்கத்தின் கீழ் மானியத் தொகையை ரூ 7,064.41 கோடியாக மத்திய அரசு உயர்த்தியுள்ளது. 2020-21-ல் இது ரூ 1,828.92 கோடியாக இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767487